CELEX: C2006/108/03
Language: da
Date: 2006-05-06 00:00:00
Title: Sag C-76/06 P: Appel iværksat den  9. februar 2006  af Britannia Alloys & Chemicals Ltd. til prøvelse af dom afsagt den  29. november 2005  af De Europæiske Fællesskabers Ret i Første Instans (Femte Afdeling) i sag T-33/02, Britannia Alloys & Chemicals Ltd mod Kommissionen for De Europæiske Fællesskaber

6.5.2006   
            
            
               DA
            
            
               Den Europæiske Unions Tidende
            
            
               C 108/2
            
         Appel iværksat den 9. februar 2006 af Britannia Alloys & Chemicals Ltd. til prøvelse af dom afsagt den 29. november 2005 af De Europæiske Fællesskabers Ret i Første Instans (Femte Afdeling) i sag T-33/02, Britannia Alloys & Chemicals Ltd mod Kommissionen for De Europæiske Fællesskaber
   (Sag C-76/06 P)
   (2006/C 108/03)
   Processprog: engelsk
   Parter
   
      Appellant: Britannia Alloys & Chemicals Ltd. (ved solicitors S. Mobley, H. Bardell og M. Commons)
   
      Den anden part i sagen: Kommissionen for De Europæiske Fællesskaber.
   Appellanten har nedlagt følgende påstande:
   
               —
            
            
               Rettens dom ophæves, for så vidt den frifinder Kommissionen for Britannias påstand vedrørende beslutningen.
            
         
               —
            
            
               Beslutningens artikel 3 annulleres, for så vidt den vedrører Britannia.
            
         
               —
            
            
               Subsidiært ændres beslutningens artikel 3, for så vidt den vedrører Britannia, således at den bøde, der i beslutningen er pålagt Britannia, annulleres eller nedsættes væsentligt.
            
         
               —
            
            
               Mere subsidiært hjemvises sagen til Retten til afgørelse i overensstemmelse med Domstolens dom med hensyn til de retsforskrifter, der finder anvendelse.
            
         
               —
            
            
               Kommissionen tilpligtes under alle omstændigheder at betale sine egne omkostninger og Britannia's omkostninger i forbindelse med sagen for Retten og Domstolen.
            
         Søgsmålsgrunde og væsentligste argumenter:
   Appellanten har gjort følgende gældende:
   
               1.
            
            
               Retten har overtrådt artikel 15, stk. 2 i forordning nr. 17/62/EØF (»forordning nr. 17«) (1) ved at fastslå, at Kommissionen lovligt anvendte et omsætningsloft på 10 % i henhold til artikel 15, stk. 2, på selskabets omsætning i det regnskabsår, der slutter den 30. juni 2006, og ikke det sidste regnskabsår før beslutningens vedtagelse.
            
         
               2.
            
            
               Retten har tilsidesat ligebehandlingsprincippet:
               
                           a)
                        
                        
                           Ved — gennem en anvendelse af omsætningsloftet for Britannia's vedkommende på 10 % på det sidste år, der ifølge Kommissionen kan betragtes som »normal økonomisk virksomhed«, og for alle andre virksomheder, som beslutningen var rettet til, det sidste regnskabsår før beslutningen — at opretholde Kommissionens forskelsbehandling af virksomheder, der i det væsentligste befinder sig i samme situation.
                        
                     
                           b)
                        
                        
                           Ved at opretholde Kommissionens beslutning, som udgør en forskelsbehandling af Britannia i relation til det år, på hvilket omsætningsloftet på 10 % finder anvendelse, sammenlignet med dens praksis i andre direkte sammenlignelige tilfælde.
                        
                     
         
               3.
            
            
               Retten har tilsidesat retssikkerhedsprincippet:
               
                           a)
                        
                        
                           Ved — gennem en anvendelse af omsætningsloftet i artikel 15, stk. 2, i forordning nr. 17 — at opretholde Kommissionens brug af et andet regnskabsår end det sidste regnskabsår. Der kræves sikkerhed med hensyn til maksimumgrænsen for den straf, der kan pålægges.
                        
                     
                           b)
                        
                        
                           Ved at fortolke artikel 15, stk. 2, i forordning nr. 17 således, at der pålægges en bøde, der ikke svarer til den bøde, der var fastsat, da overtrædelsen blev begået, hvorved de grundrettigheder, som tilkommer virksomheder, er blevet tilsidesat.
                        
                     
         
      (1)  Rådets forordning nr. 17 af 6.2.1962, første forordning om anvendelse af bestemmelserne i traktatens artikel 85 og 86 (EFT 1959-1961, s. 81).